नई दिल्ली। दिल्ली से करीब 2000 किलोमीटर दूर आंध्र प्रदेश के अनंतपुर जिले में एक मंदिर जो धर्म और विज्ञान के लिए पिछले साढ़े चार सौ साल से अबूझ पहेली बना हुआ है। ये है लेपाक्षी मंदिर, इस मंदिर की दक्षिण भारत में बड़ी मान्यता है। पौराणिक कहानियों की वजह से भी और मंदिर में दिखते चमत्कारों की वजह से भी। इस मंदिर को विजयनगर के राजाओं ने बनवाया था। इस मंदिर में सबसे अद्भुत है इसका एक खंभा जो हवा में झूलता रहता है।